laion/Wikipedia-Exotic huggingface dataset:
শাবান ভেলি

শাবান ভেলি (তুর্কি: Şaban-ı Veli) (বিকল্প লেখ্যরূপ শাবান ওলি) (মৃত্যু: ৯৭৬ হিজরি/১৫৬৯ ইংরেজি) ছিলেন উসমানীয় সাম্রাজ্যের কাস্তামনু এলাকার একজন সুফি সাধক যিনি খালওয়াতিয়া তরিকার শাবানিয়া শাখার প্রতিষ্ঠাতা ছিলেন। তিনি বলু শহরের হাইরেদ্দিন তোকাদির অধীনে প্রশিক্ষিত হন এবং তার মুরিদ ছিলেন। তিনি কাস্তামনুর তাস্কপ্রু জেলায় জন্মগ্রহন করেন। তার জীবন সম্পর্কে গুরুত্বপূর্ণ তথ্য মূলত সংগ্রহ করা হয়েছে শাবান ভেলি দরগার পঞ্চম শেখ ওমের ফুয়াদির লেখা মেনাকিব সেরিফ পির হজরত শাবান ভেলি। ওমের ফুয়াদি শাবান ভেলির জন্ম তারিখ সম্পর্কে কোনো তথ্য দেননি। সাম্প্রতিক সুত্রগুলো তার জন্ম সাল হিসেবে ৯০২ হিজরি (১৪৯৭ ইংরেজি) এবং ৯০৫ হিজরি (১৪৯৯-১৫০০ ইংরেজি) সালকে উল্লেখ করেন। একটি শাবানি অনুমোদনপত্রের (ইজাজত) সুত্র ধরে তার জন্ম সাল হিসেবে আবার ৮৮৬ হিজরি (১৪৮১ ইংরেজি) কেও দাবি করা হয় এবং একই তারিখটি শাবান ভেলি জাদুঘরে পাওয়া একটি তালিকার সঙ্গে সঙ্গতিপূর্ণ। অল্প বয়সে শাবান ভেলির পিতা মাতা মৃত্যুবরণ করেন এবং তাকে তার এক বোন হানিম ইভালদি দত্তক নেন। তাস্কপ্রুতে প্রাথমিক শিক্ষা শেষ করে তিনি তাফসির ও হাদিস অধ্যয়ন করেন এবং ওসমানের পুত্র হদজা ভেলির কাছ থেকে অনুমোদন (ইজাজত) লাভ করেন, যাকে কনস্টান্টিনোপলের কাস্তামনুর আবদুর রাজ্জাক মসজিদ কবরস্তানে সমাহিত করা হয়েছিল। পরবর্তিতে তিনি লেখাপড়ার উদ্দেশ্যে ইস্তাম্বুল গমন করেন এবং ফাতিহ জেলার একটি মাদ্রাসায় অবস্থান করেন। যতটুকু জানা যায় তিনি কারাদেনিজ বাশকিরসুনলু মাদ্রাসায় পড়েছিলেন যেখানে তিনি পবিত্র বিজ্ঞান অর্থাৎ কুরআন, তাফসির এবং হাদিস নিয়ে নয় বছর যাবত লেখাপড়া করেছিলেন। তিনি ইয়ুপ সুলতাম মসজিদের শেখ এবং প্রভাষক ছিলেন। পুরনো তথ্যসূত্রে এই তথ্যগুলির উল্লেখ নেই। ওমের ফাউদির পাশাপাশি শাবানি শেখদের একজন ইব্রাহিম, শাবান ভেলিকে নিয়ে তাজকেরাতুল-হাস নামে একটি মানাকিবনাম (জীবনী) লিখেন। শাবান ভেলি দরগার শেষ শেখ মেহমেদ আতাউল্লাহ এফেন্দি (আর্মে) ওমের ফাউদির মানাকিবনামে শাবান ভেলি সম্পর্কে একটি রচনা সংযোজন করেছিলেন। খালওয়াতি তরিকায় সর্বাধিক শাখা প্রশাখা আছে, এই তরিকার অধীনে শাবানিয়া তরিকা হলো সবচেয়ে বেশি শাখা প্রশাখা সম্পন্ন তরিকা। শাবানিয়া তরিকা আনাতোলিয়া থেকে বলকান, ইরাক, সিরিয়া এবং হেজাজ থেকে ভারত ও আফ্রিকার অভ্যন্তর পর্যন্ত বিরাট এলাকা জুড়ে ছড়িয়ে ছিল। শাবান ভেলিকে আনাতোলিয়ার চার স্তম্ভের একটি (আকতাব) হিসেবে সকল তরিকা চক্র স্বীকৃতি দিয়েছে। অন্য চার স্তম্ভ হল জালাল উদ্দিন মুহাম্মদ রুমি, হাজী বেকতাশ ভেলি এবং হাজি বয়রাম ভেলি। "ŞÂBÂN-ı VELÎ"। TDV İslâm Ansiklopedisi (তুর্কি ভাষায়)। সংগ্রহের তারিখ ২০২৩-০৪-১১।  Ozanoğlu, p. 6 Hüseyin Vassâf, III, 512 Çiftçi, p. 94 Ömer Fuâdî, p. 37 Çiftçi, p. 96 Erol, p. 507 Süleymaniye Lib. Hacı Mahmud Efendi, nr. 4543
অঈশ্বরবাদ

অঈশ্বরবাদ হল ধর্মীয় ও অধর্মীয় মনোভাবের পরিসর যা মূলত দেবতা বা ঈশ্বরের অস্তিত্বে বিশ্বাসী বিশ্বাসের অনুপস্থিতি দ্বারা চিহ্নিত। এটি সাধারণত ঈশ্বরের বিষয়ের প্রতি উদাসীনতা বা নীরবতা বর্ণনা করতে ব্যবহৃত হয় এবং নাস্তিকতা থেকে ভিন্ন। অঈশ্বরবাদ অগত্যা নাস্তিকতা বা ঈশ্বরে অবিশ্বাস বর্ণনা করে না; বরং এটি বিভিন্ন স্বতন্ত্র এবং এমনকি পারস্পরিকভাবে একচেটিয়া অবস্থানের মূলের জন্য ছাতা শব্দ হিসেবে ব্যবহৃত হয়েছে, যেমন অজ্ঞেয়বাদ, অজ্ঞানবাদ, সংশয়বাদ, সর্বেশ্বরবাদ, সর্বেদেবতাবাদ, অতীন্দ্রিয়বাদ, নাস্তিক্যবাদ ও ঔদাসীন্যবাদ। এটি খ্রীষ্টীয় আত্মপক্ষসমর্থন এবং উদার ধর্মতত্ত্বের ক্ষেত্রে ব্যবহৃত হয়। ১৮৫২ সালে জর্জ হোলিওকে কে দায়ী করা হয় হাইফেনযুক্ত শব্দ অ-ঈশ্বরবাদের একটি প্রাথমিক ব্যবহার।অঈশ্বরবাদী অজ্ঞেয়বাদের সুযোগের মধ্যে, দার্শনিক অ্যান্থনি কেনি অজ্ঞেয়বাদীদের মধ্যে পার্থক্য করেন যারা দাবি করেন যে "ঈশ্বর আছে" অনিশ্চিত এবং ধর্মতাত্ত্বিক অজ্ঞানবাদীরা যারা ঈশ্বরের সমস্ত আলোচনাকে অর্থহীন বলে মনে করেন। কিছু অজ্ঞেয়বাদী, তবে, অনাস্তিক নয় বরং অজ্ঞেয়বাদী আস্তিক। দেবতাদের অস্তিত্ব সম্পর্কে অন্যান্য সম্পর্কিত দার্শনিক মতামত হল অজ্ঞতাবাদ ও সংশয়বাদ। ঈশ্বর শব্দের বিভিন্ন সংজ্ঞার কারণে, একজন ব্যক্তি ঈশ্বরের কিছু নির্দিষ্ট ধারণার পরিপ্রেক্ষিতে নাস্তিক হতে পারে, অন্যদের ক্ষেত্রে অজ্ঞেয়বাদী থাকতে পারে। Williams, J. Paul; Horace L. Friess (১৯৬২)। "The Nature of Religion"। Journal for the Scientific Study of Religion। Blackwell Publishing। 2 (1): 3–17। জেস্টোর 1384088। ডিওআই:10.2307/1384088। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Starobin, Paul। "The Godless Rise As A Political Force"। The National Journal। সংগ্রহের তারিখ ২৯ জুলাই ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kenny, Anthony (২০০৬)। "Worshipping an Unknown God"। Ratio। 19 (4): 442। ডিওআই:10.1111/j.1467-9329.2006.00339.x। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Smith, George H (১৯৭৯)। Atheism: The Case Against God। পৃষ্ঠা 10–11। আইএসবিএন 9780879751241। Properly considered, agnosticism is not a third alternative to theism and atheism because it is concerned with a different aspect of religious belief. Theism and atheism refer to the presence or absence of belief in a god; agnosticism refers to the impossibility of knowledge with regard to a god or supernatural being. The term "agnostic" does not, in itself, indicate whether or not one believes in a god. Agnosticism can be either theistic or atheistic. উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে অঈশ্বরবাদ সম্পর্কিত মিডিয়া দেখুন। Nontheism.org
পারমাণবিক ভর

পারমাণবিক ভর হলো কোন মৌলিক পদার্থের একটি পরমাণুর ভর। পারমাণবিক ভরকে অনেকসময় একীভূত পারমাণবিক ভর একক হিসেবেও প্রকাশ করা হয়। পদার্থের অণুর ক্ষেত্রও একই রকম সংজ্ঞা প্রদান করা যায়। তখন এটিকে আণবিক ভর নামে ডাকা হয়। কোন পদার্থের আণবিক ভর এর পরমাণুগুলোর পারমাণবিক ভর থেকে বের করা যায়। কোন পদার্থের একটি অনুতে অবস্থিত প্রতিটি পরমাণুর পারমাণবিক ভরকে ঐ অণুর রাসায়নিক সংকেতে নির্দেশিত পরমাণুগুলোর স্ব স্ব অনুপাত দ্বারা গুণ করে গুণফলগুলোকে যোগ করলে ঐ অণুর আণবিক ভর পাওয়া যায়। কার্বন-১২ আইসোটোপ এর একটি পরমাণুর ভর কে ১২ একক ধরে অন্যান্য মৌলের আপেক্ষিক পারমাণবিক ভর নির্ণয় করা হয়। কোন মৌলের একটি পরমাণুর ভর কার্বন 12 আইসোটোপের 1/12 অংশের তুলনায় যত গুণ ভারী,সেই সংখ্যাকে ওই মৌলের আপেক্ষিক পারমাণবিক ভর (বা সংক্ষেপে পারমাণবিক ভর) বলা হয়। পারমাণবিক ভর একক ( amu ) : পরমাণুর ভর মাপার জন্য ১৯৬১ খ্রিস্টাব্দের IUPAC সম্মেলনে যে একক ব্যবহার করার জন্য প্রস্তাব করা হয়,তা হচ্ছে পারমাণবিক ভর একক ( atomic mass unit সংক্ষেপে amu ) । [ amu = 1.6605 × 10-24g । একটি কার্বন -12 পরমাণুর ভরকে 12 amu একক ধরে এর হিসাব করা হয় । : পরমাণুর ভর = আপেক্ষিক পারমাণবিক ভর × 1.6605 × 10-24g গ্রাম - পরমাণু ( gram - atom ) : কোনো মৌলিক পদার্থের পারমাণবিক ভরকে গ্রামে প্রকাশ করলে যে পরিমাণ হয় , সেই পরিমাণ মৌলিক পদার্থকে তার এক গ্রাম পরমাণু বলা হয় । যেমন , কার্বনের পারমাণবিক ভর 12। সুতরাং 12 g কার্বন হলো 1 গ্রাম পরমাণু কার্বন । এক গ্রাম পরমাণু পরিমাণ মৌলিক পদার্থে 6.022 × 1023 সংখ্যক পরমাণু থাকে । এ সংখ্যা অ্যাভোগাড্রো সংখ্যা ( Avogadro number ) হিসেবে পরিচিত । সুতরাং 12 g কার্বনে 6.022 × 1023 সংখ্যক কার্বন পরমাণু থাকবে। সকল মৌলিক পদার্থের পারমাণবিক ভরের তালিকা অণু শব্দের অর্থ ক্ষুদ্র। পরম অর্থ অত্যন্ত। IUPAC কর্তৃক প্রদত্ত আণবিক ভরের সংজ্ঞা Tutorial on the concept and measurement of atomic mass AME2003 Atomic Mass Evaluation ওয়েব্যাক মেশিনে আর্কাইভকৃত ১১ জানুয়ারি ২০১৯ তারিখে from the National Nuclear Data Center
ব্রুনো এনরিকে কোরসিনি

ব্রুনো এনরিকে কোরসিনি (পর্তুগিজ: Bruno Henrique; জন্ম: ২১ অক্টোবর ১৯৮৯; ব্রুনো এনরিকে নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন। ব্রুনো এনরিকে কোরসিনি ১৯৮৯ সালের ২১শে অক্টোবর তারিখে ব্রাজিলের আপুকারানায় জন্মগ্রহণ করেছেন এবং সেখানেই তার শৈশব অতিবাহিত করেছেন। نادي: الاتحاد [ইত্তিহাদ ক্লাব]। kooora.com (আরবি ভাষায়)। কুরা। ১৪ মে ২০১১। ২৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২৩।  "Club – Saudi Professional League" [ক্লাব – সৌদি পেশাদার লিগ]। spl.com.sa (ইংরেজি ভাষায়)। সৌদি পেশাদার লিগ। ২৪ মার্চ ২০২৩। ২৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০২৩।  সকারওয়েতে ব্রুনো এনরিকে কোরসিনি (ইংরেজি) ট্রান্সফারমার্কেটে ব্রুনো এনরিকে কোরসিনি (ইংরেজি) ওয়ার্ল্ডফুটবল.নেটে ব্রুনো এনরিকে কোরসিনি (ইংরেজি)
জেলিফিশ

জেলিফিশ এক ধরনের অমেরুদণ্ডী প্রাণী যাদের পৃথিবীর সব মহাসাগরে দেখতে পাওয়া যায়। নামে "ফিশ" হলেও এটি মাছ নয়; এর মেরুদণ্ড নেই। ঘণ্টাকৃতি জেলীসদৃশ প্রাণীটি প্রাণীজগতের নিডারিয়া পর্বের সিফোজোয়া শ্রেণীর অন্তর্গত। জেলিটিন সমৃদ্ধ ছাতার মত অংশ এবং ঝুলে পড়া কর্ষিকা - এ দুই অংশে প্রাণীটির দেহ গঠিত। অন্তত ৫০ কোটি বছর ধরে সাগরে এদের বাস। অযৌন এবং যৌন উভয় পদ্ধতিতেই এরা বংশবিস্তার করে থাকে। এদের অযৌন জনন প্রক্রিয়া দুই প্রকারে সম্পন্ন হতে পারে। যথাঃ ১। পুনরুৎপত্তি (Regeneration) ২। মুকুলোদগম (Buddin) জেলিফিশের জীবনকাল কয়েক ঘণ্টা (ছোট আকারের কিছু হাইড্রোমিউডিসি (hydromedusae) থেকে কয়েক মাস পর্যন্ত হতে পারে। প্রজাতিভেদে জীবনকাল ও দোহবয়ব ভিন্ন হতে পারে। বেশিরভাগ জেলিফিশ সামুদ্রিক জীব হলেও স্বাদুপানিতেও কিছু (যেমন ;হাইড্রোমিউডিসি (hydromedusae)) দেখা যায়। কিছু জেলিফিশ আবার শুধু লেকেই বাস করে। যেমন পালাউ (Palau) এর জেলিফিশ হৃদে এমনটি দেখা যায়। দৈহিক গঠন জেলিফিশের দেহের মধ্যে একটি মাত্র নালী, সিলেনটেরন বা গ্যাস্ট্রোভাসকুলার গহ্বর থাকে, যা একটিমাত্র মুখছিদ্রের মাধ্যমে দেহের বাইরে উন্মুক্ত হয়। মুখছিদ্র পায়ুছিদ্রের কাজ করে। মুখছিদ্রকে ঘিরে ফাঁপা কর্ষিকা থাকে। কর্ষিকায় নির্ভোক্লাস্ট কোষ (নিমাটোসিস্ট) থাকে যা জেলিফিশকে শিকার ধরা ও আত্মরক্ষার কাজে সাহায্য করে থাকে। জেলিফিশ বহুকোষী প্রাণী। এর অনেক প্রজাতি আছে। কোনও প্রজাতির জেলিফিশের আকৃতি ওলটানো বাটির মতো, আবার কারো গঠন ঘণ্টার মতো। শরীরের কিনারা খাঁজকাটা। খাঁজকাটা অংশ থেকে বের হয়ে আসে সরু-সরু কর্ষিকা। কর্ষিকাকে বলা হয় 'টেনট্যাকল'। জেলিফিশের মুখ চারকোণা বা চতুষ্কোণ। চারকোণে থাকে চারটি বাহু। যে সমস্ত জেলিফিশের আকৃতি মাঝারি ধরনের তাদের শরীর স্বচ্ছ। এই ধরনের জেলিফিশের নাম 'আরেলিয়া'। খুব সুন্দর দেখতে লাগে এই প্রজাতির জেলিফিশদের। একটি বৃত্ত বা বোঁটার উপর এদের মুখ বসানো থাকে। মুখমণ্ডলের পরেই অবস্থান পাকস্থলীর। পাকস্থলীর নাম— 'গ্যাষ্ট্রিক পাউচ'। গা থেকে বের হয়েছে একটি নালিকাতন্ত্র, যাকে বলা হয় ক্যানাল সিস্টেম। নালিকাগুলি শরীরের বিভিন্ন অংশে ছড়িয়ে পড়েছে বিভিন্ন শাখা-প্রশাখায়। এদের শিকার ধরার কৌশল একটু অন্য ধরনের। শিকার ধরার জন্য এদের নানা ফন্দি আছে। জলের ওপর ভেসে থাকার জন্য বেলুনের মতো গোলাকার দেহ, পাতলা স্বচ্ছ আঠামত পদার্থ বের করে থাকে। এমনভাবে থাকে, যাতে মনে হয়, মাছ ধরার জাল ছড়ানো আছে। শিকড়ের মতন লম্বা বাহুকে প্রসারিত করে। কোনও কোনও জেলিফিশের জাল ৩০ থেকে ৪০ ফুট পর্যন্ত ঝুলে থাকে। মাঝারি আকারের জাল ১০ থেকে ১১ ফুট হয়। মেরুসাগর অঞ্চলের জায়ান্ট জেলিফিশ ৮ ফুট চওড়া হয় এবং তাদের জাল জলের নিচে নেমে যায় ১০০ ফুট পর্যন্ত। শিকড়ের মতো কর্ষিকায় আছে সুঁচের মতো মিহি বিষাক্ত কাটা। এই বিষাক্ত কাটার আঘাতে মাছ অবশ হয়ে পড়ে। এরপর জেলিফিশ সেই মাছ খায়। মানুষের গায়ে এই বিষাক্ত কাঁটা লাগলে ফোস্কা পড়ে যায়। এবং অসম্ভব জ্বালা করে। একে অনেক সময় সামুদ্রিক ভীমরুল বলেও আখ্যায়িত করা হয়। এছাড়াও একে মৃত্যুর বাক্সও বলা হয় (box of death)। এর আছে লম্বা কর্ষিকা যা নেমাটোসিস্ট ও বিষ বহন করে। এর হুলের আঘাত প্রাণঘাতী হতে পারে এবং মাত্র চার মিনিটেই শিকারকে মেরেও ফেলতে পারে অর্থ্যাৎ সাপের বিষকেও হার মানিয়ে দেয়। এগুলোর বিষ-রোধক এখনো আবিষ্কৃত হয়নি। বাস উত্তর অষ্ট্রেলিয়ায়। Public Library of Science. "Fossil Record Reveals Elusive Jellyfish More Than 500 Million Years Old." ScienceDaily, 2 Nov. 2007. Web. 16 Apr. 2011
ইকবাল মেমোরিয়াল সরকারি কলেজ

ইকবাল মেমোরিয়াল সরকারি কলেজ ১৯৮৫ সালে বাংলাদেশের ফেনী জেলার দাগনভূঞা উপজেলায় প্রতিষ্ঠিত একটি সরকারি কলেজ। কলেজটি জাতীয় বিশ্ববিদ্যালয় এবং মাধ্যমিক ও উচ্চ মাধ্যমিক শিক্ষা বোর্ড, কুমিল্লার অন্তর্ভুক্ত। কলেজটি ইকবাল হোসেন এর স্মৃতি সংরক্ষণে প্রতিষ্ঠিত হয়েছিলো। দূর্ভাগ্যবশতঃ সে ক্যান্সারে আক্রান্ত হয়ে মৃত্যুবরণ করলে তার বড় ভাই আবদুল আউয়াল মিন্টু তার নামানুসারে ১৯৮৫ সালে প্রতিষ্ঠা করেন ইকবাল মেমোরিয়াল কলেজ। প্রতিষ্ঠার পর থেকেই পাশ্ববর্তী সেনবাগ উপজেলা ও কোম্পানীগঞ্জ উপজেলা, নোয়াখালীর শিক্ষার্থীদের শিক্ষা প্রদান করে আসছে। পরবর্তীতে বাংলাদেশ আওয়ামী লীগের প্রতি উপজেলায় সরকারি কলেজ প্রকল্পের অধীনে ০৮ আগস্ট, ২০১৮ সালে কলেজটিকে সরকারিকরণ করা হয়। সরকারিকৃত হওয়ার পর এর নাম পরিবর্তন করে রাখা হয় ইকবাল মেমোরিয়াল সরকারি কলেজ। বর্তমানে এটি মাধ্যমিক ও উচ্চ মাধ্যমিক শিক্ষা বোর্ড, কুমিল্লার অধীনে উচ্চ মাধ্যমিকের পাশাপাশি জাতীয় বিশ্ববিদ্যালয়ের অধীনে ডিগ্রি (পাশ) এবং হিসাববিজ্ঞান ও ব্যবস্থাপনা বিষয়ে স্নাতক পর্যায়ে পাঠদান ও সনদ প্রদান করে থাকে। এই অনুষদ নিম্নলিখিত বিভাগগুলি নিয়ে গঠিত: হিসাববিজ্ঞান বিভাগ ব্যবস্থাপনা বিভাগ মসজিদ মিলনায়তন জিমনেশিয়াম মাঠ বিএনসিসি রোভার স্কাউট রেড ক্রিসেন্ট সোসাইটি কলেজে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ বাংলাদেশ ছাত্রলীগ বাংলাদেশ সাধারণ ছাত্র অধিকার সংরক্ষণ পরিষদ ইসলামী শাসনতন্ত্র ছাত্র আন্দোলন বাংলাদেশ জাতীয়তাবাদী ছাত্রদল বাংলাদেশ ইসলামী ছাত্রসেনা ইংরেজি ক্লাব কম্পিউটার ক্লাব ল্যাঙ্গুয়েজ ক্লাব "পরিক্রমা, ইকবাল মেমোরিয়াল সরকারি কলেজ"। imgc.edu.bd। ২০২৩-০৪-১৭ তারিখে মূল থেকে আর্কাইভ করা। সংগ্রহের তারিখ ২০২৩-০২-০২।  "জাতীয় বিশ্ববিদ্যালয়ে ইমেসক"। nubd.info। সংগ্রহের তারিখ ২০২৩-০২-০২।  "কুমিল্লা শিক্ষাবোর্ডের কলেজ তালিকা" (পিডিএফ)। xiclassadmission.gov.bd। ২০২৩-০২-০৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০২-০২।  "সরকারি হচ্ছে দাগনভূঞার ইকবাল মেমোরিয়াল কলেজ"। natunfeni.com। সংগ্রহের তারিখ ২০২৩-০২-০২।  "প্রতি উপজেলায় সরকারি স্কুল ও কলেজ হবে"। jagonews24.com। সংগ্রহের তারিখ ২০২৩-০২-০২।  "জাতীয়করণ হলো যে ২৭১ কলেজ (তালিকা)"। bd-journal.com। সংগ্রহের তারিখ ২০২৩-০২-০২।  "সরকারি হচ্ছে ১৯৯ বেসরকারি কলেজ"। prothomalo.com। সংগ্রহের তারিখ ২০২৩-০২-০২।  "ফলাফল"। educationboardresults.gov.bd। ২০২২-১২-২৫ তারিখে মূল থেকে আর্কাইভ করা। সংগ্রহের তারিখ ২০২৩-০১-০২।
সীমা মেহতা

সীমা কৌশিক মেহতা (জন্ম আনুমানিক ১৯৭৬ সাল) হলেন একজন ভারতীয় কত্থক বিশেষজ্ঞ এবং গহনা পরিকল্পক। ২০১৯ সালে নাচের প্রচারের কাজ করে তিনি নারী শক্তি পুরস্কার পেয়েছিলেন, তিনি মুম্বাইতে সুবিধাবঞ্চিত শিশুদের সাথে কাজ করেছিলেন। তিনি ১৯৭৬ সাল নাগাদ জন্মগ্রহণ করেন। তিনি সান ফ্রান্সিসকোর আর্ট কলেজ একাডেমি থেকে পড়াশোনা করেছিলেন। তিনি ২০১০ সালে চিত্রেশ দাসের শিষ্য হয়েছিলেন এবং ২০১৫ সালে তাঁর মৃত্যু পর্যন্ত তাঁর ধারণাগুলি অনুসরণ করেছিলেন। তিনি চিত্রেশ দাসর সাথে প্রশিক্ষণ নিয়েছিলেন এবং ভারতে তাঁর নাচের শৈলী অনুসরণ করেছেন। তিনি এবং পণ্ডিত চিত্রেশ দাস ২০১০ সালে মুম্বাইতে, ভারতে দাসের স্কুলের দ্বিতীয় শাখা, ছন্দম নৃত্য ভারতী প্রতিষ্ঠা করেন। চিত্রেশ দাস কলকাতার যৌনকর্মীদের শিশুদের শোষণের চক্র থেকে মুক্ত করতে সাহায্য করার জন্য কত্থক নৃত্য শিখিয়েছিলেন। সীমাকে ২০১৯ সালে আন্তর্জাতিক নারী দিবসে নারী শক্তি পুরস্কার প্রদান করা হয়েছিল। ১০০০ জন মহিলাকে এই পুরস্কারের জন্য মনোনীত করা হয়েছিল এবং ৪৪ জনকে এটি প্রদানের জন্য বেছে নেওয়া হয়েছিল। মুম্বাইতে সুবিধাবঞ্চিত শিশুদের সাথে কাজ করার কারণে তাঁকে বেছে নেওয়া হয়েছিল। শিশুরা নাচ শেখার পাশাপাশি আত্মবিশ্বাস বাড়াতেও শিখেছিল। মানেকা গান্ধী অনুষ্ঠানে উপস্থিত ছিলেন এবং ভারতের নারীদের উচ্চাকাঙ্ক্ষার কথা বলেছিলেন। সীমা আমেরিকান ট্যাপ ড্যান্সার জেসন স্যামুয়েলস স্মিথের সাথে নৃত্য উপস্থাপন করেন। স্যামুয়েলস স্মিথ এর আগে সীমার পরামর্শদাতা গুরু চিত্রেশ দাসের সাথে সফর করেছিলেন। কত্থক এবং ট্যাপ নাচ একে অপরের পরিপূরক কারণ উভয় নাচেই পা ব্যবহার করা হয়। তবে দুটির প্রধান পার্থক্য হল কত্থক খালি পায়ে করা হয়, কিন্তু ট্যাপ নাচ করা হয় জুতো পরে। ২০১৯ সালে, নতুন দিল্লির রাষ্ট্রপতি ভবনে রাষ্ট্রপতি রাম নাথ কোবিন্দের কাছ থেকে সীমা নারী শক্তি পুরস্কার গ্রহণ করেন। সীমা একটি নৃত্য বিদ্যালয় চালান যার নাম ছন্দম নৃত্য ভারতী। এছাড়াও তিনি গহনার নকশা তৈরি করেন। তিনি বলেছেন যে গহনার নকশা এবং নাচ দুটোই তাঁর জীবনের অংশ। তিনি তাঁর পরিবারের গহনা ব্যবসার সৃজনশীল পরিচালক। Pawar, Yogesh (২০১৯-০৩-২৪)। "Seema Mehta on receiving the President's award for teaching kathak to underprivileged girls"। DNA India (ইংরেজি ভাষায়)। সংগ্রহের তারিখ ২০২০-০৬-০৮।  Purushothaman, Kirubhakar (২০১৭-০৩-০২)। "Sparkles are her business"। The Asian Age। সংগ্রহের তারিখ ২০২০-০৬-০৮।  Mumbai Mirror (২০১১-০৬-১১)। "Kathak dancer Seema Mehta performs"। The Times of India। সংগ্রহের তারিখ ২০২১-০১-১৫।  "Umrao Jaan, the story untold"। www.telegraphindia.com (ইংরেজি ভাষায়)। সংগ্রহের তারিখ ২০২০-০৬-০৮।  "Nari Shakti Puraskar - Gallery"। narishaktipuraskar.wcd.gov.in। সংগ্রহের তারিখ ২০২০-০৬-০৮।  "Watch how tap dance and kathak blend on NCPA stage"। Hindustan Times (ইংরেজি ভাষায়)। ২০১৭-০১-২০। সংগ্রহের তারিখ ২০২০-০৬-০৮।  "Seema Mehta bags 'Nari Shakti Puraskar' award"। সংগ্রহের তারিখ ১১ এপ্রিল ২০২৩।  উইকিমিডিয়া কমন্সে সীমা মেহতা সম্পর্কিত মিডিয়া দেখুন।
আইএমইআই

ইন্টারন্যাশনাল মোবাইল ইকুইপমেন্ট আইডেন্টিটি বা আইএমইআই হল একটি সংখ্যাসূচক শনাক্তকারী, যা সাধারণত 3GPP ও iDEN মোবাইল ফোনের পাশাপাশি কিছু স্যাটেলাইট ফোনের ক্ষেত্রে ইউনিক শনাক্তকারী। এই কোডটি সাধারণত ফোনের ব্যাটারি কম্পার্টমেন্টের ভিতরে প্রিন্ট করা পাওয়া যায়। তবে ডায়ালপ্যাডে এমএমআই সাপ্লিমেন্টারি সার্ভিস কোড *#06# ডায়াল করে অথবা স্মার্টফোনের অপারেটিং সিস্টেমের সেটিংস মেনুতে প্রবেশ করে বেশিরভাগ ফোনের স্ক্রীনে প্রদর্শিত হতে পারে। জিএসএম নেটওয়ার্কগুলি বৈধ ডিভাইসগুলি সনাক্ত করতে আইএমইআই নম্বর ব্যবহার করে এবং একটি চুরি হওয়া ফোনের নেটওয়ার্ক অ্যাক্সেস এর দ্বারা করা বন্ধ করতে পারে।উদাহরণস্বরূপ, যদি একটি মোবাইল ফোন চুরি হয়ে যায়, তাহলে মালিক তাদের নেটওয়ার্ক প্রদানকারীকে ফোনটি ব্লকলিস্ট করতে আইএমইআই নম্বর ব্যবহার করতে পারেন৷ এটি সে নেটওয়ার্কে এবং কখনো কখনো অন্য নেটওয়ার্কে ফোনটিকে অকেজো করে দেয়; এমনকি চোর যদি সেই ফোনের সিম কার্ড পরিবর্তন করে তবুও। সিম কার্ড স্লট বা ইএসআইএম ক্ষমতা ছাড়া ডিভাইসে সাধারণত ইএমইআই কোড থাকে না। তবে IMEI শুধুমাত্র মোবাইলকে সনাক্ত করে এবং গ্রাহকের সাথে এর কোন বিশেষ সম্পর্ক নেই। ফোনটি ইন্টারন্যাশনাল মোবাইল সাবস্ক্রাইবার আইডেন্টেটি ( IMSI ) নম্বর প্রেরণ করে গ্রাহককে শনাক্ত করে, যে নাম্বারটি একটি সিম কার্ডে সংরক্ষিত থাকে যা, তাত্ত্বিকভাবে যেকোনো হ্যান্ডসেটে স্থানান্তর করা যায় এবং ডুয়াল সিম সক্ষম ফোনে দুটি আইএমইআই নম্বর থাকবে। "3GPP TS 22.016: International Mobile Equipment Identities (IMEI)" (ZIP/DOC; 36 KB)। ২০০৯-১০-০১। সংগ্রহের তারিখ ২০০৯-১২-০৩।  "Phone firms defend security record"। BBC News। জানুয়ারি ৮, ২০০২। সংগ্রহের তারিখ আগস্ট ২৫, ২০১১।  GSM Europe, ""GSME proposals regarding mobile theft and IMEI security""। , 2003-06 "How to activate license when no IMEI available"। ১৯ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৯।
লক্ষ্মীপ্রিয়া মহাপাত্র

লক্ষ্মীপ্রিয়া মহাপাত্র (জন্ম ১৯২৮ - মৃত্যু ২০শে মার্চ ২০২১) ছিলেন একজন ভারতীয় শাস্ত্রীয় নৃত্যশিল্পী। তিনি মঞ্চে এবং চলচ্চিত্রে ওড়িশি নৃত্য পরিবেশন করতেন। ১৯৪০ এবং ৫০ এর দশকে, তাঁর স্বামী কেলুচরণ মহাপাত্রের সাথে, তিনি ভারতে ওড়িশি নৃত্যকে পুনরুজ্জীবিত করার কৃতিত্বের অধিকারী। লক্ষ্মীপ্রিয়া ১৯২৮ সালে উড়িষ্যার খুরদায় জন্মগ্রহণ করেছিলেন। তাঁর মা, অভিনেত্রী এবং নৃত্যশিল্পী তুলসী দেবীর কাছ থেকে তিনি নাচ শিখেছেন। সাত বছর বয়সে, তিনি উড়িষ্যার পুরীতে অন্নপূর্ণা থিয়েটারে অভিনয় শুরু করেন এবং ১৭ বছর বয়সে তাদের তারকা অভিনয়শিল্পী হয়ে ওঠেন। তাঁর নৃত্যাভিনয় দেখার জন্য প্রচুর দর্শক সমাগম হত। এরপর তিনি কটকে চলে যান, সেখানে কেলুচরণ মহাপাত্রের সাথে তাঁর দেখা হয়েছিল, যাকে তিনি পরে বিয়ে করেছিলেন। কেলুচরণ একজন প্রশিক্ষিত ওড়িশি নৃত্যশিল্পী ছিলেন, এবং সেই সময়ে নৃত্য পরিবেশনার সাথে সঙ্গত করার জন্য ধ্রুপদী ঘাত বাদ্য তবলা বাজাচ্ছিলেন। ১৯৪৬ সালে, স্বামীর সাথে ওড়িশিতে প্রশিক্ষণ নেওয়ার পর, লক্ষ্মীপ্রিয়া মঞ্চে প্রথম একক ওড়িশি নৃত্য পরিবেশন করেন। এই অনুষ্ঠান শাস্ত্রীয় নৃত্যের ধরনকে পুনরুজ্জীবিত করার প্রচেষ্টায় একটি মাইলফলক হিসেবে বিবেচিত হয়। তিনিই প্রথম নারী যিনি মঞ্চে ঐতিহ্যবাহী গোটিপুয়া নৃত্য পরিবেশন করেন। ওড়িশি পরিবেশন করার পাশাপাশি, তিনি বেশ কিছু ঐতিহ্যবাহী লোকনৃত্যের ধরণেও প্রশিক্ষিত ছিলেন এবং ১৯৫০-এর দশকে ভারতের রাজধানী নতুন দিল্লিতে প্রজাতন্ত্র দিবসের কুচকাওয়াজ অনুষ্ঠানে ভাগ নিয়েছিলেন। তিনি মঞ্চে বেশ কিছু নাটকের পাশাপাশি মানিক জোড়ি, সূর্যমুখী, মালা জাহনা এবং আমাদাবাতা সহ বেশ কয়েকটি ওড়িয়া চলচ্চিত্রে অভিনয় করেছেন। যখন লক্ষ্মীপ্রিয়ার স্বামী, কেলুচরণ, একজন বড় নৃত্যশিল্পী এবং নৃত্য পরিচালক হয়ে ওঠেন, তখন তাঁকে সমর্থন করার জন্য তিনি ১৯৮৫ সালে পেশাদার নৃত্য থেকে অবসর নেন। তার সাথে, তিনি ওড়িশার ভুবনেশ্বরে একটি সুপরিচিত শাস্ত্রীয় নৃত্য বিদ্যালয় সৃজন প্রতিষ্ঠা করেন এবং সেখানে প্রশিক্ষণ দেওয়া শুরু করেন। তাঁদের ছেলে রতিকান্ত মহাপাত্রও একজন ওড়িশি নৃত্যশিল্পী এবং নৃত্য পরিচালক। তিনি মিনতি মিশ্র, প্রিয়ম্বদা মোহান্তি হেজমাদি, এবং কুমকুম মোহান্তি সহ বেশ কিছু আধুনিক ওড়িশি নৃত্যশিল্পীকে প্রশিক্ষণ দিয়েছিলেন। তিনি ২০২১ সালের ২০শে মার্চ তারিখে ৮৬ বছর বয়সে মারা যান। তাঁকে রাষ্ট্রীয় সম্মান দিয়ে সমাহিত করা হয়েছিল। ২০২১ সালের সেপ্টেম্বরে, তাঁর স্মৃতির উদ্দেশ্যে একটি পাঁচ দিনের ওড়িশি উৎসব উৎসর্গীকৃত হয়েছিল, এবং এতে তাঁর অনেক প্রাক্তন ছাত্রের ওড়িশি নৃত্য প্রদর্শন অন্তর্ভুক্ত ছিল। "Noted Odissi Dancer Laxmipriya Mohapatra Passes Away"। Outlook India (ইংরেজি ভাষায়)। সংগ্রহের তারিখ ২০২১-১২-২৫।  Chakra, Shyamhari (২০২১-০৩-২৫)। "Laxmipriya Mohapatra: Trailblazer and inspiration"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-১২-২৫।  Vidyarthi, Nita (২০১৪-০৮-২৮)। "Odissi, then and now"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-১২-২৫।  Chakra, Shyamhari (২০২১-০৩-২৫)। "Laxmipriya Mohapatra: Trailblazer and inspiration"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২১-১২-২৫।  "Noted Odissi danseuse Laxmipriya Mohapatra passes away at 86"। The New Indian Express। সংগ্রহের তারিখ ২০২১-১২-২৫।  {{cite web}}: CS1 maint: url-status (link)
দ্য রোড টু উইগান পিয়ের

দ্য রোড টু উইগান পিয়ের ইংরেজ সাহিত্যিক জর্জ অরওয়েল কর্তৃক রচিত একটি বই। ১৯৩০-এর দশকের অর্থনৈতিক মন্দা (Great Depression) সমগ্র পশ্চিমা বিশ্বে আঘাত হানে। তারই পটভুমিতে অরওয়েল এই বইটি লিখেন। উইগ্যান শহর ইংল্যান্ডের উত্তরাঞ্চলে অবস্থিত। কয়লা উতপাদন ছিল এর মূল অর্থনৈতিক কর্মকাণ্ড এবং উইগ্যানবাসীদের কর্মসংস্থানের প্রধান সূত্র। মন্দার ক্ষতিকর প্রভাব উইগ্যানে প্রকটভাবে প্রতিফলিত হয়। অরওয়েল তার বইতে উইগ্যানবাসীদের দুঃখ-কষ্টের বিস্তারিত বিবরন তুলে ধরেন। পাশাপাশি তিনি লাগামহীন পুঁজিবাদের কঠোর সমালোচনা করেন। সামাজিক ন্যায়বিচারের পক্ষে ত্রিশের দশকে লিখিত গ্রন্থের মধ্যে দ্য রোড টু উইগান পিয়ের অন্যতম। George Orwell, a Life by Bernard Crick – Penguin 1980 p. 12 Facing Unpleasant Facts, S&W আইএসবিএন ০-৪৩৬-২০৫৩৮-৬ The Road to Wigan Pier - complete book with publication data and search feature. Orwell answers a question about Wigan Pier - Excerpt from a broadcast of the BBC's Overseas Service article from The Observer [১] George Orwell Wigan in pictures from The Guardian
আমির জাদে মসজিদ

আমির জাদে মসজিদ (গ্রিক: Εμίρ Ζαδέ Τζαμί, তুর্কি: Emir Zade Camii) হল ইউবোয়া দ্বীপের চালকিস শহরে অবস্থিত উসমানীয় যুগের ঐতিহাসিক একটি মসজিদ। বর্তমানে এটি একটি জাদুঘর যা জনসাধারণের জন্য ব্যবহারযোগ্য নয়। উসমানীয়রা ১৫ শতকে কাছাকাছি সময়ে ইউবোয়ার পতনের পরপরই মসজিদটি নির্মাণ করেছিল। এটি প্রাচীর ঘেরা শহরের তিনটি মসজিদের একটি ছিল। ইভলিয়া সেলেবি, একজন উসমানীয় অভিযাত্রী এবং ভ্রমণকারী, যিন ১৭ শতকে চালকিস পরিদর্শন করেন, তিনি আমির জাদেসহ এগারোটি মসজিদের কথা উল্লেখ করেছেন। ১৮৪৩ সালে আন্দ্রে কাউচডের আঁকা জলরঙের ছবির উপর ভিত্তি করে জানা যায়, ১৯ শতকের মাঝামাঝি পর্যন্ত মসজিদের মিনার এবং পোর্টিকো অক্ষত ছিল। ১৮২১ সালে গ্রীক স্বাধীনতা যুদ্ধ এবং উসমানীয় তুর্কিদের কাছ থেকে চালকিসের মুক্তির পরে, এটি একটি ব্যারাকে রূপান্তরিত হয়। ১৯৩৭ সালে এটিকে একটি ঐতিহাসিক স্মৃতিস্তম্ভ হিসেবে ঘোষণা করা হয়, এবং আজ এটি চালকিসের মধ্যযুগীয় প্রত্নতাত্ত্বিক সংগ্রহের অংশ হিসেবে রয়েছে, তবে যাদুঘরটি জনসাধারণের জন্য উন্মুক্ত নয়।  ১৯৫০ এর দশকের শেষের দিক থেকে ভবনটি ধীরে ধীরে পুনরুদ্ধার করা হয় এবং ১৯৭০ থেকে ১৯৭৩ সময়কালে এটিতে পুনরুদ্ধারের কাজ চলে। উসমানীয় মসজিদের বাইরে একটি পূর্বের খ্রিস্টান গির্জার ধ্বংসাবশেষ রয়েছে যা একটি মসজিদে রূপান্তরিত হয়েছিল। আমির জাদে মসজিদটি একক গম্বুজ মসজিদের একটি সাধারণ স্থাপত্য শৈলীর, যেমনটি গ্রীস এবং বাকি বলকানগুলিতে দেখা যায়। হারিয়ে যাওয়া পোর্টিকো এবং মিনার ছাড়াও মসজিদটি প্রায় অক্ষত অবস্থায় রয়েছে। এটি একটি গম্বুজ দ্বারা আচ্ছাদিত একটি আয়তক্ষেত্রাকার কক্ষ নিয়ে গঠিত যা ভিতরে গোলার্ধ এবং বাইরে অষ্টভুজাকৃতি, চারটি অর্ধ-শঙ্কুময় গম্বুজের উপর অবস্থিত। পশ্চিম দিকে কলাম গ্যালারি, রেভাক, গোলার্ধীয় ক্যালোট দিয়ে ছাদযুক্ত। নলাকার মিনারটি দক্ষিণ-পশ্চিম দিকে দাঁড়িয়ে থাকত; শুধুমাত্র বর্গাকার ভিত্তি বাকি আছে। প্রবেশদ্বার ফ্রেমের মার্বেল স্ল্যাবগুলিতে আরবিতে শিলালিপি রয়েছে, যেখানে লেখা আছে "এখানে শান্তিতে প্রবেশ করুন এবং সর্ব-করুণাময় ঈশ্বরের নামে অমর হবেন।" মসজিদের ভিতরের অংশ দুটি সমান্তরাল সারি জানালা দ্বারা আলোকিত। ভিতরে, মিহরাবের কুলুঙ্গিটি পূর্ব দেওয়ালে স্থাপন করা হয়েছিল, যেখানে রঙের চিহ্ন এবং আসল সজ্জা এখনও রয়ে গেছে। খিলানের মুকুটে আরবি ভাষায় কুরআনের উদ্ধৃতি সহ আরও দুটি মার্বেল ফলক খোদাই করা হয়েছে। আঙিনায় অবস্থিত ঝর্ণাটিও সংরক্ষিত আছে, যেখানে শিলালিপি রয়েছে এবং এটি ১৬৫৫ সালে নির্মিত বিস্তৃতভাবে এমবসড আরবি শিল্প দিয়ে সজ্জিত। সিভিল ইঞ্জিনিয়ার, জিয়ানিস কারালিস, নিম্নলিখিত পর্যবেক্ষণ করেছেন: "আমির জাদে মসজিদ - গ্রীসে সংরক্ষিত বেশ কয়েকটির মতো - বাইজেন্টাইন স্থাপত্যের সাথে এর সম্পর্কের কারণে বিশেষ আগ্রহের বিষয়, যার দ্বারা এটি স্পষ্টভাবে প্রভাবিত হয়েছিল এবং সেইসাথে এর একীভূতকরণ মধ্যযুগীয় গ্রীক বসতি। অধ্যয়ন, তবে, এখনও অগ্রগতি হয়নি।" আমির জাদে মসজিদ ১৮৫৮ সালে এন্টোইন-মারি চেনাভার্ড দ্বারা গ্র্যাভুর । উত্তর দিক থেকে ঝর্ণা ও মসজিদের দৃশ্য। প্রধান মুখোশের অধ্যক্ষ। শিলালিপির বিশদ বিবরণ। মিহরাবের দৃশ্য । গ্রীসের মসজিদের তালিকা evportal (২০১৪-০৩-০৯)। "Τζαμί Εμίρ Ζαδέ στη Χαλκίδα - Eviaportal.gr"। Νέα της Χαλκίδας, Εύβοιας & Στερεάς Ελλάδας - Eviaportal.gr (গ্রিক ভাষায়)। সংগ্রহের তারিখ ২০২৩-০৪-১১।  "Church The Ottoman mosque Emir Zade Halkida"। EviaGreece (ইংরেজি ভাষায়)। সংগ্রহের তারিখ ২০২৩-০৪-১১।